ครั้งนี้เป็นครั้งแรกที่ได้มาทานหลังจากที่เคยได้ยินคนอื่นแนะนำมาหลายคน จริงๆก่อนหน้านี้เคยมาครั้งหนึ่งแต่ที่ร้านบอกว่าข้าวหมด ตอนนั้นเฟลมาก555 ครั้งนี้เลยได้ทานจริงๆซะที

ร้านหาไม่ยากตั้งอยู่บนถนนจอมสุรางค์ยาตร์ข้างร้านละไม ภายในร้านมีโซนนั่งพื้นที่เป็นโต๊ะแบบญี่ปุ่นแล้วก็โต๊ะแบบนั่งธรรมดา รองรับได้หลายคนอยู่ 

วันนี้ไปทานเป็นมื้อกลางวันคนไม่มาก ตอนนี้มีโปรโมชั่นถ้าเช็กอินได้แถมเป็นทาโกยากิหรือสลัดสไปซี่ทูน่าต่อ1โต๊ะด้วย

ยำแซลมอนไทย-น้ำยำรสจัด ปลาสด ทานน้ำยำจนหมดเกลี้ยง ชอบๆ

แซลมอนแช่น้ำปลา-แซ่บอีกเช่นกัน คล้ายกุ้งแช่น้ำปลาแต่เปลี่ยนเปนแซลม่อน

ข้าวราดแกงกะหรี่หมูทอด-จานใหญ่มากกก แอบชิมของเพื่อน กะหรี่เข้มข้น ทานแล้วไม่เลี่ยนแต่ระวังทานไม่หมดนะคะ555

ข้าวหน้าหมู-เป็นหมูชุบแป้งทอด มีไข่โปะตรงกลางคล้ายออนเซ็น อร่อยดี

เต้าหุ้เย็น-จืดไปนิด แต่ตัวเต้าหู้ใช้ได้

หมูผัดซอสแอปเปิ้ล-อร่อยผิดคาด น้ำซอสเค็มๆหวานๆ หมูนุ่ม  ชอบๆ

สเต็กซาบะ-รสชาติตามมาตรฐานค่ะ

สลัดสไปซี่ทูน่า-จานแถมมาช้าไปหน่อยแต่รสชาติดีอยู่ เสียที่มาช้านี่แหละ

ปริมาณอาหารแต่ละจานถือว่าโอเคเลย ทานอิ่ม ราคาและรสชาติคุ้ม บริการใช้ได้ ความเร็วในการทำแล้วแต่เมนู เดินทางสะดวกติดถนนใหญ่ ที่จอดพอหาได้

ชอบที่มีความหลากหลายของเมนู ทั้งรสชาติสไตล์ไทย,ญี่ปุ่น เมนูทั้งของดิบทอดย่าง :)